এসআই শাহ আলম জানান, ২৭ ফেব্রুয়ারি ২০১২ নবীনগর হাউজিং থেকে জোৎস্না বেগম নামে এক মহিলা থানায় আসেন এবং একটি জিডি করেন। যার নম্বর ১৮৫১; তারিখঃ ২৭/০২/২০১২। জিডিতে জোৎস্না বেগম উল্যেখ করেন, তাঁর ছেলে শাহ আলিফ প্রিন্স ২৫ ফেব্রুয়ারি ২০১২ বাড়ি থেকে কর্মস্থলের উদ্দেশে বের হয়ে আর ফিরে আসেনি। জিডিতে তিনি আরও উল্যেখ করেন, বিভিন্ন জায়গায় চেষ্টা করেও আলিফকে খুঁজে না পেয়ে ২৬ ফেব্রুয়ারি ২০১২ ঢাকা মহানগরীর নিউ মার্কেট থানায় আরও একটি জিডি করেছেন। এসআই শাহ আলম জিডির তদন্তকারীর দায়িত্বে থাকায় বিভিন্ন জায়গায় খোঁজ-খবর নিয়েছেন কিন্তু আলিফের কোন সন্ধান পাননি বলে জানান।